Roma

Mbóka tǒ engumba Roma ezalí mbóka-mokonzi ya Italya útá mobú 1871. Evandaka o etúká Lazio o katikáti ya Italya. Ezalí na bato 2 872 800. Ezalí komíni epúsí komíni nyɔ́nsɔ ya Italya na botúya bwa bato mpé komíni ya mísáto na botúya bwa bato o Erópa nsima Moskú mpé Londoni. Ezalí ebandelo ya Roma ya kala mpé ebandelo mɔ̌kɔ́ ya bikelá bya Mpótó. Mambí ma mabelé Roma evandaka o katikáti ya Italya, o bokútani bwa ebale Tibero mpé motíma Aniene mpé kilomɛ́tɛlɛ 25 ya mokúla ya lombú la Baetúsi (o lombú Mediterané). Lisapo Ɛngɛ́bɛ́nɛ́ ezalela ya Roma ya kala, Romulus atongákí mbóka Roma o mokɔlɔ 21 sánzá ya mínei mobú -753. Tála mpé Vatikáni, engumba ya Pápa ya Eklezya Katolike na Roma.